**CONSILIUL DE ADMINISTRAȚIE AL**

**AGENȚIEI NAȚIONALE DE CADASTRU ȘI PUBLICITATE IMOBILIARĂ**

**HOTĂRÂREA NR.57/26.05.2023**

Având în vedere:

- prevederile art. 3 alin. (9)-(11) și (12) din Legea cadastrului și a publicității imobiliare nr. 7/1996, republicată, cu modificările și completările ulterioare, coroborate cu prevederile art. 13- 15 din Regulamentul de organizare şi funcţionare a Agenţiei Naţionale de Cadastru şi Publicitate Imobiliară (ANCPI), aprobat prin Hotărârea Guvernului României nr. 1288/2012, republicată( H.G. nr. 1288/2012);

- Notă de fundamentare privind propunerea de reducere cu 10% a cheltuielilor aprobate în anul 2023 în bugetul centralizat al Agenției Naționale de Cadastru și Publicitate Imobiliară.

-procesul-verbal al ședinței Consiliului de Administrație din data de 26.05.2023;

În temeiul dispozițiilor art. 14 din Regulamentul de organizare şi funcţionare a ANCPI, aprobat prin HG nr.1288/2012, Consiliul de Administrație al ANCPI, adoptă prezenta

**HOTĂRÂRE**

**Art. 1.** Aprobă propunerea de reducere cu 10% a cheltuielilor aprobate în anul 2023 în bugetul centralizat al Agenției Naționale de Cadastru și Publicitate Imobiliară, cu respectarea condiționalității la nivelul ordonatorului secundar de credite, bugetul instituțiilor subordonate, respectiv oficii teritoriale și Centrul Național de Cartografie, nefiind diminuat.

 **Art. 2.**  Prezenta hotărâre va fi dusă la îndeplinire de către direcțiile și serviciile din cadrul ANCPI, precum și de către instituțiile subordonate, cu atribuții în sensul celor dispuse.

**Președinte**

 **Consiliu de Administrație**

 **Hajnalka Ildiko Vig**

**Membri**

**dl. Szabo JOZSEF \_\_\_\_\_\_\_\_\_\_\_\_**

**dna. Melania RUSNAC\_\_\_\_\_\_\_\_\_\_\_\_**

**dna. Valeria MATEESCU\_\_\_\_\_\_\_\_\_\_\_\_**

**dl. Sorin MUNTEANU\_\_\_\_\_\_\_\_\_\_\_**

**dl. Nándor SZALLOS\_\_\_\_\_\_\_\_\_\_\_\_\_**

**dl. Sergiu ȚÎRA \_\_\_\_\_\_\_\_\_\_\_\_\_\_\_\_**

**dl. Vasile VARGA \_\_\_\_\_\_\_\_\_\_\_\_\_\_\_\_**

**dl. Gheorghe BADEA\_\_\_\_\_\_\_\_\_\_\_\_\_\_\_**

HOTĂRÂREA NR.57/26.05.2023